नई दिल्ली [ TNN ] भारतीय खुफिया एजेंसियां उस रिपोर्ट की जांच करने में जुट गई हैं, जिसमें कहा गया है कि अल-कायदा के भारतीय उपमहाद्वीप यूनिट का चीफ मौलाना आसिम उमर उत्तर प्रदेश का पूर्व निवासी है। पहले माना जा रहा था कि उमर पाकिस्तानी है, लेकिन हालिया मिली सूचनाओं के आधार पर जांच एजेंसियों को लग रहा है कि नब्बे के दशक के अंत में भारत छोड़ने से पहले वह देवबंद के दारुल-उल-उलूम मदरसे में पढ़ाई कर चुका है।